Diari Oficial de la Generalitat Valenciana


Sumari del DOGV 5976, del 17-03-2009 (2009/2792)

Notificació de la resolució del recurs d'alçada, referència interna R-418/2008, a Raquel Pardo Sabater.
-------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2792


Data del document
:   23-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-418/2008, a Raquel Pardo Sabater. [2009/2792]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Raquel Pardo Sabater, c/ Independència, núm. 8, 2ª (46579 Burjassot) la resolució del recurs d'alçada amb el número de referència interna R-418/08.  
Resolució  
Examinat el recurs d'alçada formulat per Raquel Pardo Sabater, contra la resolució d'arxiu de la sol·licitud de concessió de renda bàsica d'emancipació (RBE COM), relativa a l'expedient número 256429/46/0000/2008.  
Antecedents de fet  
Primer. Raquel Pardo Sabater va presentar en l'Agència Valenciana de Lloguer de València, el dia 18 de febrer de 2008, sol·licitud de concessió de la renda bàsica d'emancipació destinada al pagament de l'arrendament de l'habitatge siti a Burjassot (València), al carrer Independència, número 8, porta 2.  
Segon. A la vista de l'expedient, el cap del Servei Territorial per mitjà d'un escrit de data 5 de maig de 2008, rebut per la part interessada en data 9 de maig de 2008, requereix a la part sol·licitant perquè aporte a l'expedient la documentació no aportada juntament amb la sol·licitud, i necessària per a dictar una resolució, i se li concedeix a aquest efecte un termini de quinze dies naturals.  
Tercer. Després de l'anàlisi corresponent, i en virtut del que disposa l'article 71.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, el cap del Servei Territorial en data 27 de maig de 2008 dicta una resolució d'arxiu de la sol·licitud de renda bàsica d'emancipació, per falta de presentació de la documentació preceptiva requerida en el termini donat.  
Quart. Contra l'esmentada resolució, Raquel Pardo Sabater interposa recurs d'alçada dins del termini i la forma escaient, amb les al·legacions que consten en aquest i que es consideren reproduïdes a fi de la brevetat.   
Fonaments de dret  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 71.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, si la sol·licitud d'iniciació d'un procediment no reuneix els requisits exigits per la legislació aplicable, es requerirà a l'interessat perquè en el termini de deu dies esmene la falta o acompanye els documents preceptius, amb indicació que, si així no ho fa, se'l considerarà desistit de la seua petició, després de la resolució prèvia.   
IV. Segons el que estableix l'article 47 de la Llei 30/1992, de 26 de novembre, de règim jurídic de les administracions públiques i del procediment administratiu comú, els termes i terminis establits en aquesta i altres lleis obliguen les autoritats i personal al servei de les administracions públiques competents per a la tramitació dels assumptes, com també als interessats en aquests.  
V. En el cas que ens ocupa, revisada la documentació que consta en l'expedient, es comprova que es requereix a la part interessada que aporte les nòmines, els contractes i els certificats de prestacions per desocupació del període comprés entre agost de 2007 a gener de 2008.  
La part interessada va aportar en data 4 de juny certificat de prestacions per desocupació corresponent al període del 8 de febrer de 2008 a 17 de juliol del mateix any, i no és suficient per a acreditar una vida laboral d'almenys sis mesos d'antiguitat immediatament anteriors al moment de la sol·licitud, o una duració prevista de la font d'ingressos d'almenys sis mesos comptadors des del dia de la sol·licitud, per la qual cosa el Servei Territorial de València dicta una resolució d'arxiu de l'expedient en data 27 de maig de 2008, rebuda per la interessada en data 13 de juny.  
En data 12 de juny la part recurrent aporta juntament amb el recurs d'alçada, un nou certificat de prestació per desocupació on s'acredita des de setembre de 2007 fins a juliol de 2008.  
D'acord amb el que antecedeix, atés que l'error hagut en el període presentat del certificat de prestació per desocupació va ser imputable a l'òrgan que va emetre el certificat administratiu i havent-se acreditat la regularitat d'ingressos abans de la notificació de la resolució, en conseqüència, s'estima el recurs i es retrotrau l'expedient al moment anterior a la resolució.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Estimar el recurs d'alçada formulat per Raquel Pardo Sabater contra la resolució del Servei Territorial d'Habitatge i Projectes Urbans de València, de data 27 de maig de 2008, la qual queda revocada.   
Contra aquesta resolució, que posa fi a la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, segons el que disposen els arts. 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 23 de setembre de 2008.- La directora general d'Habitatge i Projectes Urbans: M. Jesús Rodríguez Ortiz.